બાકરોલ ગામે લીમડીચોક વિસ્તારમાં બચુમિયા અલાઉદ્દીનમિયા મલેક પોતાની પત્ની તથા ત્રણ સંતાનો પૈકીના સૌથી નાના પુત્ર અફઝલમિયા બચુમિયા મલેક(ઉ.વ. 35) તથા પુત્રવધુ અને તેઓના ચાર સંતાનો સાથે રહે છે. અફઝલમિયા મલેક કલર કામ કરવાની મજુરી કામ કરી પોતાનું તથા ચાર સંતાનો અને માતા-પિતાનું જીવન ગુજરાત ચલાવી રહ્યો હતો. હાલમાં મુસ્લિમોના રમજાન માસ ચાલી રહ્યો હોય બુધવારે રોજા ખોલ્યા બાદ બાકરોલના લીમડીચોક વિસ્તારમાં અફઝલમિયાં મલેક તેમજ નજીકમાં રહેતો રાજા પઠાણ નામનો તેનો મિત્ર બંને જણા મજાક મશ્કરી કરતા હતા. દરમિયાન બંને વચ્ચે બોલાચાલી થઈ હતી, જે ઉગ્ર સ્વરૂપ ધારણ કરી જુથ અથડામણમાં ફેરવાઈ ગઈ હતી.